Source: http://legislatie.just.ro/Public/DetaliiDocumentAfis/215931
Timestamp: 2019-10-20 02:15:14+00:00
Document Index: 37678217

Matched Legal Cases: ['HOTĂRÂRE nr. 479', 'Articolul 1', 'articolul 51', 'Articolul 2', 'Articolul 3', 'Articolul 4']

HOTARARE 479 04/07/2019 - Portal Legislativ
privind suplimentarea bugetului Ministerului Mediului din Fondul de rezervă bugetară la dispoziția Guvernului, prevăzut în bugetul de stat pe anul 2019
HOTĂRÂRE nr. 479 din 4 iulie 2019privind suplimentarea bugetului Ministerului Mediului din Fondul de rezervă bugetară la dispoziția Guvernului, prevăzut în bugetul de stat pe anul 2019
Publicat în MONITORUL OFICIAL nr. 556 din 5 iulie 2019
În temeiul art. 108 din Constituția României, republicată, și al art. 5 alin. (1) și (2) din Ordonanța de urgență a Guvernului nr. 31/2019 privind acordarea unor facilități fiscale și pentru modificarea și completarea Legii nr. 227/2015 privind Codul fiscal, pentru completarea Ordonanței de urgență a Guvernului nr. 11/2018 pentru adoptarea unor măsuri bugetare și pentru modificarea Legii-cadru nr. 153/2017 privind salarizarea personalului plătit din fonduri publice,Guvernul României adoptă prezenta hotărâre. + Articolul 1În vederea restituirii taxei speciale pentru autoturisme și autovehicule, a taxei pe poluare pentru autovehicule, a taxei pentru emisiile poluante provenite de la autovehicule și a timbrului de mediu pentru autovehicule, potrivit Ordonanței de urgență a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule, aprobată prin Legea nr. 258/2018, cu modificările și completările ulterioare, se aprobă suplimentarea bugetului Ministerului Mediului pe anul 2019 din Fondul de rezervă bugetară la dispoziția Guvernului, prevăzut în bugetul de stat pe anul 2019, cu suma de 97.000 mii lei, la capitolul 74.01 „Protecția mediului“, titlul 51 „Transferuri între unități ale administrației publice“, articolul 51.01 „Transferuri curente“, alineatul 51.01.71 „Transferuri din bugetul de stat pentru Fondul pentru Mediu“. + Articolul 2Ministerul Mediului virează suma prevăzută la art. 1 pentru suplimentarea veniturilor Fondului pentru mediu. + Articolul 3Ministerul Finanțelor Publice este autorizat să introducă, la propunerea ordonatorului principal de credite, modificările corespunzătoare în structura bugetului de stat și în volumul și structura bugetului Ministerului Mediului pe anul 2019. + Articolul 4Ministerul Mediului răspunde de modul de utilizare, în conformitate cu dispozițiile legale, a sumei alocate potrivit prevederilor art. 1.
Eugen Orlando TeodoroviciBucurești, 4 iulie 2019.Nr. 479.-----